ન્યૂયોર્ક: દુનિયાની અગ્રણી સોશિયલ નેટવર્કિંગ સાઈટ ટ્વિટરને ખરીદવા માટે ગૂગલ, સેલ્સ ફોર્સ અને વોલ્ટ ડિઝની જેવા ધુરંધરોની વચ્ચે હોડ જામી છે અને ગઈ કાલે અાવેલા સમાચાર મુજબ એવી પૂરી શક્યતા છે કે અા અઠવાડિયે ટ્વિટરને ખરીદવા માટે બોલી લગાવવામાં અાવે. સેલ્સ ફોર્સના મુખ્ય કાર્યકારી અધિકારી માર્ક બિનીઅોફ પોતાની કંપનીના રોકાણકારો અને અન્ય ભાગીદારો સામે એવો માહોલ ઊભો કરી રહ્યા છે કે તેમની કંપની ટ્વિટર ખરીદી શકે છે. વોલ સ્ટ્રીટ જનરલના રિપોર્ટ મુજબ લિંક્ડઇનની જેમ ટ્વિટર પણ સેલ્સ ફોર્સના મહત્વના અાંકડાઅોનો ઉપયોગ પોતાના સંભવિત ખરીદદારોને અાકર્ષવા માટે કરશે.